ร้านขนมจีนป้านิรมลนั้นเป็นร้านที่อยู่มานานและค่อนข้างขึ้นชื่อในย่านนั้นค่ะ เราเองก็เคยมีโอกาสได้ไปสัมผัสลิ้มลองรสชาติอาหารของที่นี่อยู่ 2-3 ครั้ง

ร้านนี้เป็นร้านแบบเปิด นั่งกินขนมจีนไป ชมวิวคลุกฝุ่นกันไป เอ๊ย ไม่ใช่แล้ว บรรยากาศไม่ค่อยโอเคเท่าไรหรอกค่ะ แต่ก็ยังไม่ถึงกับแย่มาก

ที่นี่จะมีน้ำยาให้เลือกถึง 7 อย่าง แต่เวลาไปเราก็มักเลือกน้ำยาป่า ไม่ก็น้ำยาเขียวหวานค่ะ เราว่าอร่อยดี แต่น้ำยาสีมันค่อนข้างใสนะ ไม่รู้ว่าเป็นเพราะสูตรที่ทำหรือว่าอะไร แต่เราว่าถ้าทำให้ดูเข้มข้นกว่านี้น่าจะดีกว่านะคะ